SARL-NUUS SONDAG 25 SEPTEMBER 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. Hierdie en vorige bulletins 
kan van www.sarl.org.za afgelaai word en u kan ook daar inteken om toekom- 
stige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 


“LOGBOOK OF THE WORLD”, KOM NEEM VANAAND AAN INTEGNET 
DEEL 


HAM RADIO DELUXE VERWISSEL VAN EIENAARSKAP 
7P8EME DXPEDISIE BENODIG U ONDERSTEUNING 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


“LOGBOOK OF THE WORLD”, KOM NEEM VANAAND AAN INTEGNET 
DEEL 


Vanaand om 19:30 word Integnet op n herhaler naby jou aangebied. (Chris 
Burger sal oor die eienskappe van “Logbook of the World” praat en vrae daaroor 
beantwoord. 


Sedert die begindae het radioamateurs @SL-kaarte uitgeruil om kontakte te 
bevestig. Behalwe die genot wat met kleurvolle poskaarte uit alle dele van die 
wêreld gepaard gaan, voorsien die kaarte in die behoefte om kontakte vir verskeie 
toekennings te bevestig. 


Groot DXpedisies maak nou oor die 100 000 kontakte. Om hierdie kontakte 
te bevestig vereis baie tyd en uitgawes. n Elektroniese manier om kontakte te 
bevestig skakel baie van die tyd en onkoste uit en verminder ook die hantering 
van posstukke deur die wêreld se @OSL-buro s. 


Tn 2001 het die ARRL begin met die bou van n betroubare databasis genoemd 
“Logbook of the World, of LotW”. Deur die gebruik van Lot W is dit baie dikwels 
moontlik om bevestiging van n DX-kontak binne 24 uur te kry, heel anders as 
om vir maande of jare te wag vir n kaart via die @SL-buro s. 


Een van die vroeë voorstanders van n elektroniese SL-metode, en die enig- 
ste nie-Amerikaanse alphatoetser van LotW, was Chris Burger, ZS6EZ. Chris 
het meer as n kwartmiljoen kontakte op LotW geplaas. Hy sluit vanaand, 25 


September, by ons aan om te verduidelik waarom deelname sin maak en om die 
boute en moere van plasing van jou logs op Lot W te verduidelik. 


HAM RADIO DELUXE VERWISSEL VAN EIENAARSKAP 


Simon Brown, HB9DRV, het sy regte in die populêre program Ham Radio 
Deluxe aan `n groep bestaande uit Mike Carper, W9PIE, Randy Gawtry, 
KOCBH, en Rick Ruhl, W4PCO, verkoop. Rick Ruhl is die president van W4PC 
Software Inc. wie se produkte PakRatt, PK'Term, en Radio Operation Center 
sagtewarepakkette insluit. Randy Gawtry is die president van Timewave 
Technology Inc. wie se produkte die PK- en DSP-families van databeheerders 
en ander dataprodukte insluit. Mike Carter is `n tegniese persoon in n 
uitvoerende posisie by Fortune 500, n opvoeder en glansspreker in die gebied 
van radiotegnologie en en IT-diensbestuur. 


“Simon het n fantastiese werk gemaak met hierdie programmatuur,” het Carper 
gesê. “Sy visie vir geintegreerde toerustingbeheer, roteerderbeheer, loginskry- 
wings, digitale modusse en satellietwerking in n enkele geintegreerde program 
met veelvuldige moontlikhede het die verbeelding van die amateurgemeenskap 
aangegryp. Ons wil die program sien voortleef op n pad wat erkenning verleen 
aan die harde werk wat deur Simon en andere daarin gesit is, daardie visie on- 
derhou terwyl die aanbring van tydige verbeterings en verfynings in die toekoms 
die nommer een prioriteit sal wees.” 


“Na baie jare van skryf aan die Ham Radio Deluxe-programmatuur is dit nodig 
om n ruskans te neem en die hele projek aan n ander span te oorhandig,” 
het Simon Brown, HB9DRV, gesê. “Die ondersteuningswerk benodig het meer 
geword as wat ek realisties kan hanteer, met duisende gebruikers, nuwe radio s 
en ander apparatuur vir die rekenaar, hardeware as alternatief vir hardeware 
wat gedurig te voorskyn kom en onverwagte veranderings aan die infrastruktuur 
wat deur Ham Radio Deluxe gebruik word, soos @RZ.com, het ek nie meer tyd 
vir ander projekte oor nie. Soos baie van julle reeds weet, het ek n maatskappy, 
genaamd SDR-Radio.com GmbH, gestig en ek werk nou in die sagtewaregedefi- 
neerde arena met RFspace. Dit is die tegnologie van die toekoms; n toekoms 
waarvan ek n deel wil wees. Ek beplan om in 2012 na Engeland terug te keer 
en weer op die lug te kom, iets wat ek gedurende die afgelope 25 jaar min kon 
regkry.” 


Die nuwe eienaars is in die proses om n ontwikkelingsomgewing vir Ham Radio 
Deluxe daar te stel en hulle beplan om sommige van die goggas in die bestaande 
“te doen lys? vir n 5.1 uitgawe aan te spreek. Die 5.1 uitgawe, wanneer voltooi, 
sal kosteloos aan geregistreerde gebruikers beskikbaar gestel word. 


7P8EME DXPEDISIE BENODIG U ONDERSTEUNING 


Die fondsinsamelingsveldtog van die SARL vir die 7P8EME DX-pedisie 
het nognie die mikpunt van RI10 000 bereik nie. Ondersteun asb. herdie 
onderneming met u bydrae. Volle besonderhede is nou beskikbaar op 
www.amateurradio.org.za/7p8.htm. Hierdie DXpedisie stel rekords op vir 


AMA kragtens infrastruktuur, toerusting, banddekking en antennastelsels en 
wat ooit n ander land besoek het en dit alles met mobiele toerusting. Die 
groep dek al die BHF-UHF-bande van 50 MHz tot 1 296 MHz (uitgesluit 4 m) 
op AMA. 


RAFE-SLUITINGSDATUM 


Studente woed daaraan herinner dat die sluitingsdatum vir inskrywings vir die 
RAFE in Oktober, Maandag 26 September, dit is mêre, is. (Geen laat inskry- 
wings sal aanvaar word nie. RAF-instrukteurs word daaraan herinner dat die 
regulasies wat voor 1 April van krag was in die vraestel gebruik sal word aange- 
sien die gewysigde regulasies nognie in gebruik is nie. Maak asb. seker dat die 
studente hiervan bewus is. Meer inligting en die benodigde vorms is beskikbaar 
op www.sarl.org.za, of skakel Mariska gedurende kantoorure by 022 675 2393. 


SARL SE WEBWERFPROBLEME DUUR VOORT 


Die SARL is pynlik daarvan bewus dat sy webwerfprobleme nog voortduur. Die 
span wat daaraan werk glo dat hulle spoedig die situasie sal stabiliseer. Indien 
u nie kan verbind nie, probeer gerus weer n bietjie later. Die SARL maak 
verskoning vir die ongerief. 


VOLG DIE DRAKENSBERGSTAPPERS 


Vanaand, 25 Sept., vertrek die groep stappers op die Grand 'Traverse, 'n 12 
dag staproete in die Drakensberge. Johan Leslie, ZRACAA, stap saam en sal 
op 80 m en 40 m met John Longland, ZSGAA, by die basiskamp, in kom- 
munikasie wees. Johan sal ook op KwaZulu-Natalse 2 m-herhalers bedrywig 
wees en hy vra dat amateurs op daardie herhalers die herhalers sal monitor vir 
moontlike noodtoestande en dan OSP s sal deurgee aan John, ZSGAA. Indien 
Johan aan die einde batterykrag oor het, sal hy op Saterdag 1 Okt. vanaf 
07:00 tot 08:30 op 7,070 MHz beskikbaar wees vir geselsies. (Gaan vooraf 
na www.crossroadsadventure.co.za vir besonderhede en die kommunikasieprose- 
dure. 


CO HOU KOERS 


CO Hou Koers, die Voortrekkers se jaarlikse radiokommunikasiedag, vind op 
Saterdag 15 Oktober plaas. Jongmense gaan van regoor SA en Namibië op die 
amateurbande aktief wees. Ondersteun hulle gerus. 


Radioamateurs word versoek om by plaaslike Voortrekkergroepe hulp aan te 
bied. Omdat die dag saamval met JOTA, bied dit interessante geleenthede vir 
interaksie tussen Voortrekkers en Scouts. 


Navrae kan gestuur word aan Andries, ZS6VL, met e-posadres an- 
dries.visagie@natref.com. 


ZS6JVT 40 METER JEUG LENTENAELLOOP 


Alhoewel baie stasies gedurende die kompetisie aktief was, was dit uiters 
teleurstellend dat net 5 logstate ontvang is. Die vraag kom op of dit werklik 


die moeite werd is om met die kompetisie voort te gaan, maar dalk gaan dit 
volgende keer beter. 


Puntetellings op logstate wat ontvang is, is as volg: 


1ste - ZS6JVT - 55 2de - ZSAARK - 52 3de - ZS6NGB - 38 dde - ZR6D - 29 5de 
- 752] - 23 


Die organiseerders van ZS6JVT se jeug lentenaelloop bedank almal hartlik wat 
die moeite gedoen het om logstate in te stuur. 


KLUBNUUS 


Die Wes-Rand Amateurradioklub hou sy volgende snuffelmark om 12:00 SAT 
op Saterdag 8 Oktober 2011 by die klubhuis in Krotonstraat, Weltevredenpark, 
Roodepoort. Almal is baie welkom. Vir meer inligting kontak Phillip, ZS6PVT, 
by 083 267 3835. 


Die Oos-Rand Amateurradioklub se tweede snuffelmark vanjaar vind op 1 Ok- 
tober plaas op die sportterrein van die Selpark Primêre Skool in Pridgeonstr, 
Selection Park, Springs, vanaf 11:00 tot 15:00. Vir meer inligting of tafelbe- 
sprekings, kontak kontak Judy, ZS6JDY, by 079 730 2030 of stuur n e-pos aan 
zs6jdy@vodamail.co.za. Die klub sien daarna uit om u daar te sien. 


Die Oos-Rand Amateurradioklub is trots om sy nuwe komitee, wat tydens hulle 
A JV Saterdag 17 September gekies is, aan te kondig nl.: 


Voorsitter Francois Jacobs, ZS6COI Visevoorsitters Glynn Chamberlain, 
ZSGGLN & Leon Lessing, ZS6LMG 'Tesourier Andre van Tonder, ZS6HE 
Sekretaresse Judy Pretorius, ZS6JDY Webmeester Glynn Chamberlain 
ZS6GGLN Herhaleronderhouer Hampie Findt, ZSGHJF 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteit hoog was. 'n X-klas fakkel 
en ook verskeie C-klas fakkels is deur `n nuwe sonvlek wat aan die Oostekant van 
die son geleë is geproduseer. Vir diegene wat hulle eie frekwensievoorspellings 
doen, die verwagte effektiewe sonvlektelling vir die week is ongeveer 93. 


20 tot 10 m gaan pret wees met verskeie openinge gedurende die verloop van 
die dag. 


Besoek gerus www.spaceweather.co.za vir meer inligting. 
DAGBOEK VAN GEBEURE 


Maak nog geldelike bydraes aan die 7P8BEME DXpedisie wat tot 26 September 
plaasvind. 25 September Laaste dag vir inskrywing vir die RAE in Oktober. 
25 September Integnet vanaand om 19:30. 26 Sept/7 Okt ZRACAA en ZSGAA 
op die lug met die Drakensberg-stapgroep. 8 Oktober Wes-Rand Amateurra- 
dioklub se snuffelmark om 12:00. 15/16 Oktober “Jamboree on the air”. Tot 
31 Oktober ZL-stasies met ZM-voorvoegsels en ZL4RUGBY en ZL6RWGC op 
die lug. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 750 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. `n Heruitsending vind Maandagaande om 18:30 SAT op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


